b"\n_START_ARTICLE_\nFlores (A\xc3\xa7ores)\n_START_SECTION_\nHist\xc3\xb2ria\n_START_PARAGRAPH_\nL'illa va ser descoberta en 1452 per Diogo de Teive i el seu fill Jo\xc3\xa3o de Teive. L'illa va ser colonitzada al principi pel noble flamenc Willem van der Haegen (conegut a Portugal com Guilherme da Silveira). Van der Haegen havia arribat a les A\xc3\xa7ores el 1469, i va viure durant un temps a l'illa de Faial, traslladant-se despr\xc3\xa9s a Terceira, on va viure uns anys abans de marxar cap a Flores. Posteriorment va abandonar Flores perqu\xc3\xa8 l'illa estava molt a\xc3\xafllada i no es trobava en les rutes navals cap a Europa; a m\xc3\xa9s, l'illa resultava poc f\xc3\xa8rtil. D'aquesta manera, l'inici del poblament permanent de l'illa es va realitzar durant el regnat del rei Manuel I de Portugal, l'any 1510, i els colons van venir principalment del nord de Portugal. Originalment l'illa va rebre els noms de S\xc3\xa3o Tom\xc3\xa1s i Santa Maria."